Grindeanu: A fost emisă autorizația de construire pentru tunelul Poiana de pe Autostrada Sibiu-Pitești
Autorizația de construire pentru tunelul Poiana, de pe Autostrada Sibiu-Pitești (A1), a fost emisă, iar antreprenorul italian este mobilizat în șantier și desfășoară lucrări pregătitoare pentru construcția zonelor de acces a instalației TBM, cu care vor fi forate cele două galerii, a anunțat ministrul Transporturilor, Sorin Grindeanu.